གནད་འགག་ཆེ་ཤོས་དེ་གང་ཆགས་དེ་ཡོད་རེད་ཟེར་ན།རྡོ་རྗེ་ཤུགས་ལྡན་བསྟེན་གསོལ་བཀག་སྡོམ་རྐྱེན་གྱིས་གནས་སྟངས་དགོས་མེད་ཅན་དང་མགོ་རྙོག་དང་རྙོག་འཛིངས་ཅན་ཆགས་ཡོད་རེད།གལ་ཏེ་དེར་བཀག་སྡོམ་མེད་པ་ཡིན་ན།སྐད་ཆ་འདི་འདྲ་སྐོར་གྲོས་བསྡུར་བྱེད་དགོས་མེད་བསམ་གྱི་འདུགདེར་དངོས་དོན་ནི།བོད་མི་མང་ཚང་མ་གཅིག་སྒྲིལ་བྱེད་དགོས།གང་ཡིན་ཟེར་ན།ང་ཚོ་ཚང་མ་མི་རེད།ཡིན་ཡང་།བོད་པའི་དབུ་ཁྲིད་རྣམས་ཀྱིས་ཐུགས་བསམ་དེ་འདྲ་མི་བཞེས།སྤྱིར་ཁོ་བོའི་དབྱེ་འབྱེད་འདི་ལྟར་མི་འདོད་ནའང་བདག་ལ་འདམ་ག་གཞན་གང་ཡང་མི་འདུག།གང་ཡིན་ཟེར་ན།བདག་གིས་རྡོ་རྗེ་ཤུགས་ལྡན་བསྟེན་གསོལ་དེ་བློས་མི་གཏོང་།རྡོ་རྗེ་ཤུགས་ལྡན་བསྟེན་གསོལ་བ་རྣམས་ལ་མི་མང་གཞན་དང་འབྲེལ་བ་བྱེད་མི་ཆོག་པ་དེ་བོད་མིའི་དབུ་ཁྲིད་རྣམས་ཀྱིས་འདོད་པ་དང་།བོད་མིའི་སྤྱི་ཚོགས་ནང་ཁུལ་འཆམ་མཐུན་ནི་མི་འདོད་པས།ངས་བདེན་པ་གཞིར་གཞག་གིས་སྐད་ཆ་བཤད་པའི་གནས་སྟངས་དེར་བཙན་སྐུལ་བྱེད་བཞིན་ཡོད་རེད་གསུང་གི་ཡོད་རེད།ནང་པའི་མཐོ་རིམ་སློབ་གྲྭ་དང་ཆོས་ཚོགས་ཁག་གི་ནུབ་ཕྱོགས་པ་རོགས་སྐྱོར་བྱེད་མཁན་རྣམས་ཀྱིས་ཀྱང་རྡོ་རྗེ་ཤུགས་ལྡན་བསྟེན་གསོལ་བ་རྣམས་ལ་དྲ་རྒྱ་ནང་ཁ་རྡུག་གཏོང་བ་དང་ཁོང་ཚོས་ཆོས་ཚོགས་ཁག་ནང་བཀག་འགོག་བྱེད་ཀྱི་ཡོད།དེ་འདྲ་གནང་པ་ནི་མང་གཙོའི་ལམ་ལུགས་དང་འགལ་བ་མ་ཟད་སངས་རྒྱས་ཀྱི་གསུངས་པའི་བྱམས་སྙིང་རྗེ།བཟོད་སྒོམ།ངོས་ལེན་སོགས་དང་ཡང་འགལ།དེར་ཕྱག་མཆོད་བྱེད་པ་པོ་རྣམས་ལ་ཆོས་བྱེད་སར་ཡོང་མི་ཆོག་ན།ཁྱེད་རང་ནང་པ་སངས་རྒྱས་པ་ཡིན་དགོས་དོན་མིན་པ་དང་སངས་རྒྱས་ཁས་མི་ལེན་ན་འགྲིག།ཡིན་ན་ཡང་རྡོ་རྗེ་ཤུགས་ལྡན་བསྟེན་གསོལ་བ་ནང་པ་སངས་རྒྱས་པ་རྣམས་ལ་༧རྒྱལ་བ་རིན་པོ་ཆེའི་ཆོས་ཚོགས་དང་དགོན་པ་གྲྭ་ཚང་ཁག་དང་དེ་དང་འབྲེལ་བ་ཡོད་པའི་གནས་ཡུལ་དེ་དག་ན་འགྲོ་མི་ཆོག་པས་བཀག་འགོག་བྱེད་ཡོད།མང་གཙོ་རྒྱལ་ཁབ་སོགས་ནང་ལའང་དེ་འདྲ་གནང་གི་ཡོད།